Aké steny môže mať prístrešok?
Atraktívny dizajn založený na praktických riešeniach
Stenové elementy, ktoré sa upevňujú k oceľovej konštrukcii prístrešku GARDEON, slúžia na vymedzenie priestoru, prípadne môžu tvoriť nepriehľadnú ochranu pred pohľadmi zvonka. Predovšetkým sú však prvkom, ktorý určuje štýl a vzhľad prístrešku – vďaka rôznorodej ponuke stenových výplní môžete prístrešok zladiť s farebnosťou a materiálmi použitými na dome, alebo pomocou nich oživiť jednoduchú architektúru či vytvoriť pôsobivý kontrast. Fantázii sa tu medze naozaj nekladú.
Stenové elementy z rozličných materiálov a s rôznym dizajnom je možné, samozrejme, medzi sebou aj kombinovať a dokonale tak zladiť vzhľad prístrešku s okolím, alebo s vašimi predstavami.
Výplň na prístrešok GARDEON
Efektné kovové výplne, ktoré môžu plniť napríklad funkciu exteriérových deliacich prvkov či dizajnových zásten, sú v modernej architektúre čoraz populárnejšie. Teraz ich nájdete aj v ponuke našej firmy – výplňové panely sú vyrobené z tvarovaných oceľových profilov, ktoré sú v štandardnom vyhotovení žiarovo pozinkované. Následne sa na profily nanáša prášková farba s jemnou štruktúrou, ktorá vytvára povrchovú úpravu odolnú proti poškriabaniu (najobľúbenejším odtieňom je RAL 7016 – antracit).
Kovové výplňové panely ponúkame vo veľkosti od rozmeru 1000 × 1900 mm a 1200 x 1900 mm (šírka × výška), jednotlivé vodorovné elementy majú hrúbku 19 mm a výšku 90 alebo 110 mm.
Trendové kovové výplne efektne dotvárajú dizajn našich montovaných stavieb GARDEON. Predstavujú pritom nielen elegantné, ale aj cenovo výhodné a trvácne riešenie – garantujeme ich dokonalú odolnosť proti vonkajším vplyvom a jednoznačnú bezúdržbovosť. To znamená, že ani v budúcnosti nebudete musieť obnovovať ich povrchovú úpravu.
- FAQ | Otázky a odpovede
- Ako si vybrať prístrešok?
- Služby pre prístrešky